Št.: 030-0001/2020/\_\_\_(106)

Datum: 1. 10. 2020

**OBČINSKEMU SVETU**

**OBČINE TRŽIČ**

V skladu z 8. členom Odloka o glasilu Občine Tržič (Ur. l. RS, št. 38/18), 18. in 32. členom Statuta Občine Tržič (Ur. l. RS, št. 19/13 in 74/15) in 17. člena Zakon o medijih (Uradni list RS, št. 110/06 – uradno prečiščeno besedilo, 36/08 – ZPOmK-1, 77/10 – ZSFCJA, 90/10 – odl. US, 87/11 – ZAvMS, 47/12, 47/15 – ZZSDT, 22/16, 39/16, 45/19 – odl. US in 67/19 – odl. US) vam pošiljamo v obravnavo in sprejem točko:

|  |
| --- |
| **SPREMEMBE IN DOPOLNITVE PROGRAMSKE ZASNOVE OBČINSKEGA GLASILA TRŽIČAN IN PREDLOG NOVEGA CENIKA KOMERCIALNIH OBJAV V OBČINSKEM GLASILU TRŽIČAN** |

Kot poročevalki bosta na seji Sveta in delovnih teles sodelovala:

* Mateja Nosan, svetovalka v Uradu za splošne zadeve,
* Maja Tekavec, odgovorna urednica glasila Tržičan.

**PREDLOG SKLEPOV:**

1. **Občinski svet Občine Tržič sprejme Programsko zasnovo občinskega glasila Tržičan v spremenjenem in dopolnjenem besedilu**
2. **Občinski svet Občine Tržič sprejme Cenik komercialnih objav v občinskem glasilu Tržičan**

|  |  |
| --- | --- |
|  | mag. Borut Sajovic |
|  | ŽUPAN |

OBRAZLOŽITEV:

**SPREMEMBE IN DOPOLNITVE PROGRAMSKE ZASNOVE OBČINSKEGA GLASILA TRŽIČAN**

Občinski svet Občine Tržič je dopolnjeno in spremenjeno Programsko zasnovo občinskega glasila Tržičan sprejel 10. 5. 2018, na 31. redni seji.

Uredništvo glasila Tržičan, ki je bilo imenovano 12. 10. 2017 na 26. redni seji, je na predlog odgovorne urednice Maje Tekavec imenovane, 19. 9. 2019 na 7. redni seji občinskega sveta, na 23. seji uredništva, 18. septembra 2020 obravnaval spremembe in dopolnitve obstoječe Programske zasnove občinskega glasila Tržičan.

Predlagane spremembe in dopolnitve:

1. V poglavju I. Uvod se ažurirajo pravne podlage.
2. Na pobudo bralcev glasila uredništvo glasilo Tržičan predlaga, da se v glasilu uvrsti nova rubrika z naslovom »Trn v peti«. Rubrika bo vsebovala vprašanja Tržičank in Tržičanov, nanje pa bodo odgovarjali župan in ostali predstavniki uradov občinske uprave. Vprašanja, pobude… se pošiljajo na naslov uredništva: Občinsko glasilo »Tržičan«, Trg svobode 18, 4290 Tržič ali email naslov: [urednistvo.trzican@gmail.com](mailto:urednistvo.trzican@gmail.com). Med vsemi prispelimi bodo člani uredništva opravili izbor pri katerem bodo upoštevali naslednja pravila in kriterije:

* predlog, pobuda, ki je po vsebini pomembna za občino v celoti v pogledu razvoja, napredka oziroma izboljšanje stanja v splošno dobro;
* kadar gre za prispevek organiziranih skupin – vodstvo KS, politična stranka, društvo, strokovno združenje…
* kadar predlog, pobuda zadeva širši krog občanov;
* konstruktivnost predloga oziroma pobude (ne kritizerstvo!);
* ocena uredništva zanimivosti pobude, predloga za bralce, občane;
* lektor Pisem bralcev ne lektorira v celoti, saj ne želi posegati v pošiljateljev slog pisanja. Kljub temu pa si, če pisma vsebujejo nejasne stavke in opazne slovnične napake, pridružuje pravico, da popravi v skladu s slovničnimi pravili in slogovnim slogom uredništva;
* 8. člen ZMed: Prepovedano je z razširjanjem programskih vsebin spodbujati k narodni, rasni, verski, spolni ali drugi neenakopravnosti, k nasilju in vojni, ter izzivati narodno, rasno, versko, spolno ali drugo sovraštvo in nestrpnost.

Rubrika se v poglavju III. Temeljna vsebinska izhodišča / programska zasnova doda pod zaporedno št. 19.

1. 18.točka poglavja III. Temeljna vsebinska izhodišča / programska zasnova se spremeni tako, da se glasi: *Oglasi (največ 3 strani); oglasom so namenjene zadnje 3 strani glasila. V kolikor oglasov ni, prostor namenimo drugim vsebinam.*
2. V poglavje IV. I Tehnični in drugi podatki se dodajo naslovi za pošiljanje gradiva.
3. Prvi odstavek poglavja V. Oglaševanje se spremeni tako, da se glasi; *Za trženje oglasnega prostora lahko Občina Tržič sklene pogodbo z zunanjim izvajalcem. Oglasom so namenjene zadnje 3 strani glasila. V kolikor oglasov ni, se prostor zapolni z drugimi vsebinami. Cenik oglasnih sporočil sprejme občinski svet*

**PREDLOG NOVEGA CENIKA KOMERCIALNIH OBJAV V OBČINSKEM GLASILU TRŽIČAN**

Računsko sodišče je Občini Tržič priporočalo, da na podlagi analize, iz katere bodo razvidne podlage in izhodišča za oblikovanje cen oglasov, pripravi cenik oglaševanja v občinskem glasilu Tržičan, v katerega vključi tudi vse predvidene vrste in višine popustov. Cenik potrdi občinski svet.

Cenik je bil sprejet na 23. redni seji Občinskega sveta Občine Tržič 12. 5. 2017. Od 18. 9. 2020 dalje za trženje oglasnega prostora po pogodbi 030-0001/2020/51 (106) skrbi podjetje Specom d.o.o., ki je pripravil Podlage za oblikovanje cen oglasov v glasilu Tržičan in predlog cenika komercialnih objav v občinskem glasilu Tržičan. Oba dokumenta sta prilogi temu gradivu.

Pripravile:

Maja Tekavec,

odgovorna urednica

glasila Tržičan

Mateja Nosan

Svetovalka III

Petra Hladnik

Koordinatorka VII/2

dr. Metka Knific Zaletelj

direktorica občinske uprave